open-index/open-wikipedia-markdown huggingface dataset:
Maryam Mirzakhani

**Maryam Mirzakhani** (en ) nada en Teherán o 12 de maio de 1977 e finada en Palo Alto (California) o 15 de xullo de 2017 foi unha matemática iraniana, profesora de matemáticas na Universidade Stanford. Os seus campos de traballo incluíron a teoría de Teichmüller, a xeometría hiperbólica, a teoría ergódica e a xeometría simpléctica. O comité do premio citou o seu traballo na "dinámica e a xeometría das superficies de Riemann e os seus espazos módulo".

## Traxectoria 
Mirzakhani asistiu en Teherán á escola Farzanegan, que formaba parte da Organización Nacional para o Desenvolvemento de Talentos Excepcionais.

En 1994 gañou a medalla de ouro na Olimpíada Matemática Internacional, primeira estudante iraniana en conseguilo. Na seguinte edición converteuse na primeira iraniana en conseguir unha puntuación perfecta e en gañar dúas medallas de ouro.

Obtivo o seu grao en matemáticas en 1999 na Universidade Sharif de Tecnoloxía de Teherán. Marchou aos Estados Unidos para continuar o seu traballo, logrando o doutoramento na Universidade Harvard en 2004, traballando baixo a supervisión do gañador da medalla Fields Curtis McMullen. En 2004 acadou unha colaboración no Instituto Clay de Matemáticas e como profesora na Universidade de Princeton.

Mirzakhani fixo varias contribucións á teoría de espazos módulo sobre superficies de Riemann. Nos primeiros traballos, Mirzakhani descubriu unha fórmula para expresar o volume dun espazo módulo cun genus dado como polinomio en función do número de compoñentes de fronteira. Isto levouna a obter unha nova demostración para a fórmula descuberta por Edward Witten e Maxim Kontsevich sobre os números de intersección das clases tautolóxicas sobre espazos módulo, O seu traballo seguinte centrouse na dinámica de Teichmüller sobre espazos módulo. En particular, probou a conxectura de William Thurston.

A Mirzakhani foille concedida a medalla Fields en 2014 pola "súa extraordinaria contribución á dinámica e á xeometría das superficies de Riemann e os seus espazos módulo" , converténdose na única muller que a posúe até hoxe. O premio foi recibido en Seúl durante o Congreso Internacional de Matemáticas. O presidente Hassan Rouhani felicitouna.

Dende 2019, o 12 de maio celébrase o Día das Mulleres Matemáticas, para conmemorar o nacemento de Maryam Mirzakhani.

## Vida privada 
En 2013, a Mirzakhani diagnosticáronlle cancro de mama. Tras catro anos estendéuselle á medula ósea e faleceu o 15 de xullo de 2017.

## Notas 
## Véxase tamén 
### Bibliografía 
* De Marchi, Vichi (2020). *Ellas son de ciencias : Historias, pasiones y sueños de 15 científicas*. Madrid: Ediciones del Laberinto. ISBN 978-84-1330-038-2

*

### Outros artigos 
* Medalla Fields

### Ligazóns externas 
* 
*
Prisioneiro de guerra

[dereita|miniatura|Soldados de [Imperio austrohúngaro|Austria-Hungría feitos prisioneiros de guerra en Rusia durante a primeira guerra mundial; unha fotografía en cor de 1915 tomada por Serguei Prokudin-Gorski.]]
[dereita|miniatura|Prisioneiros de guerra alemáns capturados tras a caída de [Aquisgrán, en 1944, durante a segunda guerra mundial.]]

Un **prisioneiro de guerra** (**PDG**), (en inglés: *Prisoner of War ou War Prisoner*, *POW*, *PoW,* *PW, P/W, WP, ou PsW*), e tamén coñecido como **inimigo prisioneiro de guerra ou inimigo de prisioneiro de guerra (EPG),** (en inglés: enemy prisoner of war ou enemy war prisoner) (EPW), é un soldado, piloto ou mariño que é feito prisioneiro polo inimigo durante ou inmediatamente despois dun conflito armado. Existen leis para asegurarse de que os prisioneiros de guerra serán tratados humana e diplomaticamente. As nacións varían no cumprimento de tales leis.

O artigo 4 da Terceira Convención de Xenebra protexe o persoal militar capturado, algúns guerrilleiros e certos civís. Isto aplícase desde o momento da captura ata cando é liberado ou repatriado. Un dos principais puntos da convención fai que sexa ilegal torturar os prisioneiros, e o prisioneiro só lle poden pedir o seu nome, data de nacemento, rango e número de servizo (se é aplicable).

O status de prisioneiro de guerra non inclúe desarmados ou non combatentes capturados en tempo de guerra, os cales están protexidos pola Cuarta Convención de Xenebra algo máis que pola terceira. En moitas culturas renderse ante un inimigo era considerado un acto moi deshonroso.

## Lista de prisioneiros famosos 
Esta é unha lista de prisioneiros de guerra que chamaron a atención da opinión pública:
 
* Friedrich Paulus
* Werner Drechsler
* Walther von Seydlitz-Kurzbach
* Laurens van der Post
* General Yahya Khan
* A. A. K. Niazi
* Airey Neave
* Rudolf Hess
* John McCain
* Louis Zamperini
* Jeremiah Denton
* Ronald Searle
* Jessica Lynch
* Kurt Vonnegut
* E W Swanton
* Romeo Langlois
* Charles de Gaulle

## Véxase tamén 
### Outros artigos 
* Desaparecido en combate
* Ferido en combate 
* Morto en combate
* Dólar de prata dos prisioneiros de guerra estadounidenses

### Ligazóns externas 
* Guantanamo ao Descuberto, .
Campaña militar

Unha **campaña militar** consiste nun conxunto de accións militares que transcorren nunha mesma zona xeográfica e nun mesmo período.

No contexto das ciencias militares, unha **campaña militar** comprende todas as operacións militares, normalmente efectuadas por unha forza defensiva ou atacante, dirixidas á consecución dunha desexada situación militar ou política, dentro dunhas limitacións xeográficas e temporais.

## Notas 
## Véxase tamén 
### Outros artigos 
* Combate
* Asedio
* Batallón
* Batalla
* Ofensiva militar
Aligatorinos

Os **aligatorinos** (**Alligatorinae**) son unha das dúas subfamilias da familia Alligatoridae ( a outra é a familia dos caimáns, Caimaninae). Coñécense dez xéneros de aligatorinos, pero todos son fósiles menos un, *Alligator*. As dúas especies existentes desta subfamilia son *Alligator mississippiensis*, o aligátor do Mississippi, e *Alligator sinensis*, o aligátor da China.

## Diferenzas cos caimáns 
Os aligátores distínguense dos caimáns polas seguintes características:
* Os aligátores teñen un septo óseo entre os orificios nasais, ausente nos caimáns.
* Os caimáns teñen unha armadura ventral composta por escudos óseos solapados formados por dúas partes unidas por unha sutura, que non teñen os aligátores.
* Os caimáns teñen dentes relativamente máis longos e máis delgados que os dos aligátores.
* A pel dos caimáns é, en xeral, máis basta e menos flexible que a dos aligátores e crocodilos.

## Taxonomía 
* **Subfamilia Alligatorinae**
** Xénero *Alligator*
** Xénero *Chrysochampsa* (extinguido)
** Xénero *Hassiacosuchus* (extinguido)
** Xénero *Navajosuchus* (extinguido)
** Xénero *Ceratosuchus* (extinguido)
** Xénero *Allognathosuchus* (extinguido)
** Xénero *Arambourgia* (extinguido)
** Xénero *Procaimanoidea* (extinguido)
** Xénero *Wannaganosuchus* (extinguido)
** Xénero *Krabisuchus* (extinguido)

## Notas
Ogcocephalus corniger

dereita|miniatura
miniatura|*Ogcocephalus corniger*, imaxe de raios X mostrando o contido estomacal
***Ogcocephalus corniger*** é unha especie de peixe lofiforme ogcocefálido (un peixe morcego) que se encontra a profundidades entre 29 e 230&nbsp;m no océano Atlántico occidental, desde Carolina do Norte ao golfo de México e as Bahamas. Ten un corpo triangular como os outros da súa familia e a súa coloración varía de amarelada a púrpura con manchas redondas claras e beizos de cor de laranxa a vermello.

## Notas
Circe

**Circe** (*Kírke*, Κίρκη) foi unha bruxa mítica mencionada por Homero, que a considera unha deusa, filla do deus Helios e da ninfa Perseis (ou de Hécate, segundo outros). O seu irmán foi Eetes, rei da Cólquida (coñecido por gardar o vélaro de ouro) e a súa irmá foi Pasífae, a raíña de Creta.

Vivía na illa de Ea (*Aeaea*), de localización discutida, e cando Ulises chegou, Circe, que convertera os seus compañeiros en porcos, sentiuse atraída polo heroe, ó cal conveceu de pasar un ano na illa. Cando quixo saír, ordenoulle agardar mentres ía ó submundo para consultar a Tiresias. Á súa volta, alertouno dos perigos que aínda lle agardaban e dixéronse adeus.

Segundo Hesíodo, tivo dous fillos con Ulises: Telégono e Casífone. Outra tradición di que tivo tres fillos: Agrio. Tamén se lle atribúen aventuras co rei latino Pico e con Xúpiter, con quen concibiu o deus Fauno.

## Circe descrita por Homero 
No gran poema épico da Odisea, escrita polo grego Homero, Circe encóntrase coa tripulación da nave do protagonista, Ulises cando desembarcan na illa de Ea. Vive nunha espléndida casa no centro, e está rodeada por animais salvaxes que non se comportan como tal, como leóns e lobos que ela mantén drogados para convertelos en animais domésticos. Ó ver os estraños, Circe deixa de lado o seu tear e convídaos para unha comida. A comida consiste nun prato típico grego: un guiso de carne con queixo, adozado con mel e regado con viño. Os convidados non son conscientes de que nas copas, ademais de viño, Circe puxera unha das súas beberaxes máxicas e cando a beben acaban transformándose en porcos  e logo son conducidos ás cortes, cheas de animais semellantes. Só Euríloco, que dirixía a expedición, se salva, porque sospeitaba das intencións de Circe, e non bebera do seu vaso . Euríloco marcha disimuladamente a buscar a axuda de Ulises e os poucos homes que quedaran vixiando o barco. Todos xuntos cruzan a illa para rescatar os seus compañeiros. Polo camiño son interceptados por Hermes, enviado por Zeus, que os aconsella sobre como tratar coa bruxa. Dilles que hai unha planta de nome μῶλυ *(moly)*, que serve como antídoto dos seus feitizos, pois obrigará a Circe a desencantar os compañeiros. Tamén lle di a Ulises que quite a espada e, se Circe o convida a compartir a súa cama, que sexa moi coidadoso ou podería perder a súa masculinidade. Cando Ulises visita a Circe, seguiu tódolos consellos mais non lle foi fácil librarse dos encantos da bruxa e quedou na illa durante un ano. Antes de marchar, Circe, que coñece moi ben o mar, proponlle dúas rutas para regresar a Ítaca: navegando cara ás illas marabillosas Planctae, ou cruzando o Estreito de Messina enfrontándose ó remuíño de nome Caribdis.

## Notas
Neontoloxía

A **neontoloxía** é a parte da bioloxía que, a diferenza da paleontoloxía, trata con organismos vivos ou extinguidos recentemente. É o estudo das especies, xéneros, familias e outros taxons con membros aínda vivos, en vez de con taxons que están xa completamente extinguidos. Por exemplo, o alce é unha especie existente, mentres que o tiranosauro está extinguido desde hai longo tempo. No grupo dos moluscos cefalópodos, en 1987 coñecíanse aproximadamente unhas 600 especies vivas e 7&nbsp;500 extinguidas.

Un taxon pode clasificarse como extinguido se hai acordo xeral ou certificación de que xa non hai membros dese grupo aínda vivos. Inversamente, un taxon extinguido pode ser reclasificado como existente se hai novos descubrimentos de exemplares vivos dese taxon ("especies Lázaro") ou se especies coñecidas previamente son reclasificadas como membros dun taxon.

O termo neontólogo é moi utilizado polos paleontólogos para referirse aos zoólogos que non son paleontólogos. Stephen Jay Gould dixo da neontoloxía o seguinte:

## Notas
Referendo de independencia do Kurdistán iraquí de 2017

O **referendo sobre a independencia do Kurdistán iraquí**, tamén coñecido como Kurdistán do sur (Bashur en lingua kurda) para o pobo kurdo que defende a integración dos diferentes territorios nun só, o Kurdistán, é un referendo non vinculante que se celebrou o 25 de setembro de 2017 no Kurdistán iraquí e que incluíu as áreas de Kirkuk, Makhmour, Sinjar e Kanakin. A organización do referendo recaerá sobre o Goberno Rexional do Kurdistán (coñecido como KRG polas súas siglas en inglés), presidido por Masud Barzani, quen anunciou o referendo o 7 de xuño de 2017 co apoio da maioría dos partidos políticos da rexión: Partido Democrático do Kurdistán (KDP), Unión Patriótica do Kurdistán (PUK), Unión Islámica do Kurdistán (KIU), Movemento Islámico do Kurdistán (KIM), Partido Comunista do Kurdistán, Partido dos Obreiros do Kurdistán, Partido do Desenvolvemento e a Reforma do Kurdistán, a lista dos turcománs de Arbela, Fronte Turcomá Iraquí, Movemento Democrático Turcomán no Kurdistán, a lista armenia do Parlamento do Kurdistán, Movemento Democrático Asirio e o Consello Popular Caldeo-Siríaco-Asirio.

O anuncio dunha data concreta demorouse por mor da cooperación entre as forzas Peshmerga e o exército iraquí durante a batalla para liberar a cidade de Mosul, malia que o goberno kurdo non agochara as súas intencións de realizalo e meses atrás xa se pronunciara sobre a celebración.

## Notas
Arteria coronaria dereita

A **arteria coronaria dereita**, na circulación coronaria, é unha arteria que se orixina por riba da cúspide dereita da válvula aórtica, no seo aórtico no corazón. Viaxa por baixo do suco coronario dereito, cara a crux do corazón. Ramifícase na arteria descendente posterior e na arteria marxinal dereita. Aínda que rara, varios cursos anómalos da arteria coronaria dereita foron descritos como tendo orixe do seo aórtico esquerdo.

## Notas
Dead Man Walking (filme)

***Dead Man Walking*** é un filme estadounidense de coproducido e dirixido por Tim Robbins que se estreou en 1995. Está protagonizado por Susan Sarandon e Sean Penn, e o guión é unha adaptación do libro homónimo. A irmá Helen Prejean (Sarandon) estabelece unha relación especial con Matthew Poncelet (Penn), un prisioneiro no corredor da morte en Luisiana, actuando como a súa conselleira espiritual despois de terse carteado con el.

## Personaxes 
* Susan Sarandon como Helen Prejean
* Sean Penn como Matthew Poncelet
* Margo Martindale como Irmá Colleen
* Robert Prosky como Hilton Barber
* Lois Smith como Augusta Bourg Prejean
* Jack Black como Craig Poncelet
* Celia Weston como Mary Beth Percy
* Raymond J. Barry como Earl Delacroix
* R. Lee Ermey como Clyde Percy
* Michael Cullen como Carl Vitello
* Scott Wilson como Chaplain Farlely
* Roberta Maxwell como Lucille Poncelet
* Peter Sarsgaard como Walter Delacroix
* Missy Yager como Hope Percy

## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Trisón

**Trisón** é unha empresa galega adicada ao sector audiovisual. As orixes da empresa están nunha oferta que fixeron a Inditex para mellorar o son das súas tendas, entón levaba este traballo Nordés, despois mercada por Prosegur. Trisón deseña, fabrica e instala os sistemas de son e vídeo de Inditex, Estrella Galicia, Tous, Gocco, Sephora e outras empresas.

## Notas
Castro das Pías

O **castro das Pías** é un castro de cumio fortificado situado no lugar do Cruceiro, Fene.

Ten forma case circular, duns 125 metros de diámetro. Está construído aproveitando unha elevación natural para fortificar. Actualmente moi modificado por traballos agrícolas e por construcións de vivendas e pendellos. En fotos históricas aprécianse os muros exteriores, hoxe só visibles en forma de terrapléns.

## Notas
## Véxase tamén 
### Outros artigos 
* Castros de Galicia
* Cultura castrexa
* Arco Ártabro
Leila Khaled

**Leila Khaled** (en árabe: ليلى خالد), co nome de guerra **"Xadia Abu Gazala"**, nada en Haifa, no Mandato británico de Palestina o 9 de abril de 1944, é un activista política palestina, membro da Fronte Popular para a Liberación de Palestina (FPAP), do Consello Nacional de Palestina (CNP) e da Unión Xeral de Mulleres Palestinas (UGDP). Despois de participar no secuestro dos voos TWA 840 e A 219, en agosto de 1969 e en setembro de 1970, está considerado como a primeira muller secuestradora de aeronaves da historia. Porén, existe o precedente de Amina Dabhour, tamén membro da FPAP, que o 18 de febreiro de 1969, participou, con tres compañeiros máis, no secuestro dun avión Boing 720 da empresa El Al no aeroporto de Zürich, sen que chegase a engalar.

## Biografía 
### Orixes 
Khaled naceu o 9 de abril de 1944 en Haifa, no seo dunha familia palestina da clase media e raíces cristiás que tivo 12 fillos. De xeito irónico, chegou a dicir que cunha familia tan grande "tanto podería adestrar un equipo de fútbol para enfrontarse ás doce tribos de Israel". O seu pai traballou para nun comercio e posuía a casa onde vivían, situado na rúa de Stanton, preto Hadar, o barrio xudeu da cidade. O 13 de abril de 1948, como resultado da Guerra árabe-israelí de 1948, a familia foi forzado a fuxir, no que se coñeceu como o Éxodo (*Nakba*). Ela, xunto a sete irmáns e a súa nai, marcharon cara ó Líbano e establecéronse no campo de refuxiados de Tiro. Unha vez así, apoiados pola Axencia de Nacións Unidas para os Refuxiados de Palestina no Próximo Oriente (UNRWA), foi asignado ese mesmo outono no xardín de infancia Sheikah. Dous anos despois, no outono de 1950, conseguiu matricularse na Escola de Unión de Igrexas Evanxélicas para palestinos, non sen antes ter aprendido a ler de forma autodidacta, escoitando ás súas irmás para e imaxinando na mente pasaxes do Corán.

## Notas
Alba Vergés

**Alba Vergés i Bosch**, nada en Igualada o 3 de setembro de 1978, é unha economista e política catalá, membro de Esquerra Republicana de Catalunya e do Parlamento de Cataluña na XI Lexislatura.

## Biografía 
Licenciada en economía pola Universidade de Barcelona e en enxeñaría técnica en informática de xestión pola Universitat Oberta de Catalunya. Traballou como programadora no sector das tecnoloxías da información e da comunicación e como xefa de administración, contabilidade e finanzas do Consorcio de Saúde Social de Igualada. Militante de Esquerra Republicana de Catalunya dende 2011 e membro do Parlamento de Cataluña dende as eleccións de 2012. Nas eleccións de 2015 foi escollida de novo dentro das listas de Junts pel Sí.

## Notas 
## Véxase tamén 
### Ligazóns externas 
* Ficha de Alba Vergés en parlament.cat
Campeón de Campeones 2016-17

A copa **Campeón de Campeones 2016-17** foi a edición XLV do trofeo mexicano de fútbol Campeón de Campeones. Esta edición foi disputada polos campións da liga Bancomer MX correspondentes á Apertura 2016 (Tigres de la UANL) e Clausura 2017 (CD Guadalajara).

## Sistema de competición 
O Club vencedor do Campeón de Campeones será aquel que no partido anote o maior número de goles. Se ao termo do tempo regulamentario o partido está empatado, procederase a lanzar penaltis até que resulte un vencedor.

## Información dos equipos 
## Partido 
### Tigres - Guadalaxara 
#### Ficha 
## Notas
## Véxase tamén 
### Outros artigos
* Campeón de Campeones
* Liga Bancomer MX
Kílian Jornet

**Kílian Jornet i Burgada**, nado en Sabadell, Vallès Occidental, o 27 de outubro de 1987, é un esquiador e corredor de montaña catalán. É un deportista especialmente prolífico, foi campión do mundo de esquí de montaña en 2010 e 2011, e campión do mundo de carreiras de montaña dende o 2007 ó 2010 e tamén do 2012 ó 2014. É especialmente coñecido por gañar en tres ocasións (2008, 2009 e 2011) a Ultra-Trail du Mont Blanc e a Pierra Menta (2008, 2010 e 2011). Jornet tamén foi proclamado gañador en dúas ocasións da Grand Raid da illa da Reunión, o Diagonale des Fous (2010 e 2012), gañou en 8 ocasións o maratón Zegama-Aizkorri, e entrou na primeira posición en todas as edicións da Giir di Mont entre 2008 e 2011, carreira que tamén gañou no 2014. Ademais, tamén bateu moitos rexistros de tempos e distancias, tales como o Tahoe Rim Trail, o "Hardrock 100 (en ámbolos dous sentidos), o GR20 (2009), o ascenso e baixada do Kilimanjaro ou a varios picos emblemáticos do planeta, grazas ó proxecto *Summits of my Life*. É amplamente recoñecido como un dos mellores atletas de todos os tempo na súa disciplina, e en 2014, a revista *National Geographic* distinguiuno como o aventureiro do ano.

## Notas 
## Véxase tamén 
### Ligazóns externas 
* Páxina oficial
Age of Empires III

:*Para a serie de videoxogos, vexa Age of Empires*.
***Age of Empires III*** é un videoxogo de estratexia en tempo real desenvolvido por Ensemble Studios, de Microsoft Corporation, e distribuído por Microsoft Game Studios. Foi deseñado por Bruce Shelley. A versión Mac foi adaptada e distribuída por  Destineer de MacSoft. A versión de PC foi estreada o 18 de outubro de 2005 en América do Norte, e o 4 de novembro de 2005 en Europa, mentres que a versión Mac foi estreada o 21 de novembro de 2006 en América do Norte e o 29 de setembro de 2006 en Europa. A versión de N-Gage foi desenvolvida por Glu Mobile e foi estreada o 28 de abril de 2009. É o terceiro xogo da serie *Age of Empires* e a secuela de *Age of Empires II: The Age of Kings*.

O xogo recrea a colonización europea de América, entre os anos 1492 e 1876. Hai catorce civilizacións dispoñibles no xogo. *Age of Empires III* supuxo numerosas innovacións na serie, en particular coa achega da "Home City", que mestura estratexia en tempo real e xogo de rol. Tivo dúas expansións: a primeira, *Age of Empires III: The WarChiefs*, foi estreada o 17 de outubro de 2006 e introduciu tres civilizacións nativas americanas; a segunda, *Age of Empires III: The Asian Dynasties*, foi estreada o 23 de outubro de 2007, e inclúe tres civilizacións asiáticas.

*Age of Empires III* vendeu máis de 2 millóns de copias até maio de 2008. Ademais, recibiu críticas favorables e numerosos premios incluíndo "Best RTS game of 2005" de GameSpy. Foi un dos xogos máis vendidos do ano 2005. En 2007, *Age of Empires III* foi o sétimo videoxogo mellor vendido, con máis de 313&nbsp;000 copias vendidas ese ano.

## Notas 
## Véxase tamén
### Ligazóns externas
*Páxina oficial do xogo
Política verde

[miniatura|dereita|A [Terra fotografada desde o espazo.]]
A **política verde** é unha ideoloxía que se basea esencialmente na preservación do medioambiente, e que loita pola prohibición de axentes e produtos químicos que se liberan na natureza (contaminación), e contra a explotación indiscriminada dos recursos naturais.

## Argumentos 
Esta corrente inicia na década dos setenta, pero só consegue postos de goberno ata os oitenta.
As asociacións e grupos identifícanse por ser parte das estruturas económicas e sociais dos seus países e buscan modificacións ás leis como o dereito de vivir a salvo da contaminación.
Realizan accións para restabelecer os problemas de contaminación, saúde humana e preservación de lugares e especies.

## Crítica 
A crítica principal é que os radicais queren modificar os sistemas desde a raíz.

## Notas 
## Véxase tamén 
### Outros artigos 
* Ecoloxía política
* Ecoloxismo
* Economía comunitaria
* Ecotasas
* Global Verde
* Imposto sobre o carbono
* Partido Verde

### Bibliografía 
*
Führer

***Führer*** (pronunciación alemá: ) é unha palabra alemá que significa "xefe, líder" (*Der Führer*, o líder, guía ou condutor). En contraposición á crenza popular, non é sinónimo de "ditador" e na actualidade úsase comunmente en Alemaña para referirse a líderes de calquera tipo en calquera área. O seu significado no caso de Adolf Hitler é o de *Guía do Pobo Alemán* espiritual, política e militarmente.

Cando se usa fóra do idioma alemán, adoita referirse a Adolf Hitler, máxima autoridade da Alemaña nazi. Este foi o título e o grao xerárquico militar elixido por Hitler despois de que en Alemaña se estabelecese o *Führerprinzip*, ou "principio de autoridade", segundo o cal o Líder era o único responsable de concentrar todos os poderes na súa persoa, encarnar o estado e ser xefe do partido único, neste caso o Partido Nazi.
## Notas 
## Véxase tamén 
### Outros artigos 
* Duce
* Xermanismo
* GröFaZ
* Reichsführer-SS
* Führerbunker
* Führerhauptquartiere
* Führermuseum
* Führerprinzip
Bernard Marcel Porto

**Bernard Marcel Porto** foi un xornalista, escritor e crítico de arte arxentino.

## Traxectoria 
Chegou a Galicia en 1916. Colaborou en *Vida Gallega*, *Galicia*, *América Galicia*, e foi correspondente de *El Heraldo Gallego*. En 1925 retornou a Arxentina onde foi correspondente de *España Ilustrada*,* Héroes*, *Armas y Letras*, *El Diario Universal*, *El Pueblo Gallego*,* El Debate* e *El Diario de Pontevedra* e foi secretario de redacción da revista *Idea Latina*. En 1947 publicou o folleto *Las danzas nativas en el arte* e posteriormente *Función y existencia del teatro independiente*.

## Notas
Ariadna Gil

**Ariadna Gil i Giner**, nada en Barcelona o 23 de xaneiro de 1969, é unha actriz catalá de cine, teatro e televisión.

## Biografía 
Foi descuberta polo director Bigas Luna, con quen debutou no seu filme *Lola*, en 1986. Tras participar en catro filmes realizados en catalán, en 1991 adquiriu notoriedade no cine español ó protagonizar a longametraxe de Emilio Martínez Lázaro *Amo tu cama rica*, que lle valeu o Premio Ondas á mellor actriz española do ano e a consagrou definitivamente. Despois chegou *Belle Époque*, e con ela gañou o Premio Goya á mellor actriz, e o filme conseguiu o Óscar á mellor filme de fala non inglesa.

Posteriormente dosificou as súas aparicións, escollendo moi ben os guións. Entre 2010 e 2011 coprotagoniza a obra teatral do clásico *Un tranvía llamado Deseo*.

Ten dous fillos da súa primeira unión co escritor e cineasta David Trueba. Pouco despois coñeceu ó actor Viggo Mortensen,  dando por finalizada a súa relación con David Trueba.

## Notas 
## Véxase tamén 
### Ligazóns externas 
*
Age of Empires (videoxogo)

:*Para a serie de videoxogos, vexa Age of Empires*.

***Age of Empires*** (***AoE***) é un videoxogo de estratexia en tempo real desenvolvido por Ensemble Studios e distribuído por Microsoft. O xogo emprega a tecnoloxía Genie e permite ó xogador actuar como o líder dunha antiga civilización que avanza a través de catro idades (a de Pedra, a das Ferramentas, a do Bronce e a do Ferro), conseguindo novas e máis avanzadas unidades militares en cada idade. Foi adaptado a Pocket PC con Windows, resultando nunha versión moi semellante á versión de PC.

Orixinalmente considerado como unha mestura de *Civilization* e *Warcraft*, algúns críticos consideraron que o xogo fallou en cumprir esas expectativas na súa estrea. Malia iso, recibiu boas críticas, e unha expansión titulada *The Rise of Rome* foi estreada en 1998. Tanto o orixinal *Age of Empires* como a expansión foron comercializados nun pack "The Gold Edition". A súa secuela *Age of Empires II*, foi estreada en 1999.

## Notas 
## Véxase tamén
### Ligazóns externas
*Páxina oficial do xogo
Blesa

O topónimo **Blesa** pode referirse a:

***Blesa**, vila da provincia de Teruel;

Amais, como apelido pode referirse a:
* **Miguel Blesa**, empresario e banqueiro andaluz (1947-2017);
* **Tomás Blesa**, futbolista aragonés (n. 1962).
Hipertensión xestacional

A **hipertensión xestacional** ou **hipertensión inducida polo embarazo** é un trastorno que afecta o curso normal do embarazo e defínese como a aparición de hipertensión arterial, sen ter diagnóstico previo nunha xestante, despois das 20 semanas de embarazo.

A hipertensión pode presentarse antes das 20 semanas se a muller tivo fetos múltiples ou unha mola hidatiforme ou sen necesidade diso.

O cadro clínico caracterízase pola aparición de hipertensión arterial que pode asociarse con proteinuria e edemas (preeclampsia) e evolucionar desfavorablemente a convulsións e chegar ó coma (eclampsia). Aínda que a causa da eclampsia é descoñecida atribúese a unha alteración no fluxo sanguíneo útero-placentario, non logrando regular os cambios na presión de filtración. Corríxese a situación coa evacuación do feto.

## Condicións 
Existen algunhas condicións hipertensivas durante o embarazo:
* Hipertensión xestacional: definida como unha PA superior a 140/90
* Preeclampsia: hipertensión xestacional (PA > 140/90), e proteinuria (>300&nbsp;mg en ouriños de 24 horas). A preeclampsia severa implica unha PA superior a 160/110 (con síntomas adicionais)
* Eclampsia: convulsións é unha paciente con preeclampsia
* Síndrome HELLP: anemia hemolítica, encimas hepáticas e trombocitopenia
* A esteatose hepática aguda do embarazo inclúese en ocasións dentro do espectro da preeclampsia.
A preeclampsia e eclampsia son en ocasións tratadas como compoñentes dun mesmo síndrome.

## Notas
Cantabria (A-15)

O **Cantabria (A-15)** é un buque de aprovisionamento da Armada Española. O buque foi construído nos estaleiros de Navantia en Cádiz cun custo de 183 millóns de euros. Actualmente estanse a construír en Ferrol dous buques máis para a Royal Australian Navy.

## Equipamento 
### Armamento 
### Serie
A construción de dous buques máis estase a facer en Ferrol mercados por Australia.

## Galería de imaxes
## Notas
Microfotografía

miniatura|Unha microfotografía de 1 mm de diámetro, circa 1858.
A **microfotografía**, inventada e patentada por René Dagron, consiste na obtención de imaxes moi pequenas (de 1&nbsp;mm de diámetro) de obxectos de tamaño real, e comprende toda a tecnoloxía necesaria para a arte de facer este tipo de imaxes. As aplicacións de microfotografía inclúen a espionaxe, como no caso de William Fischer até os obxectos de agasallo con visor para as tendas de recordos de viaxe. Hoxe en día aínda se utiliza en parte das técnicas empregadas na fabricación de microchips, onde se chega a reducir a imaxe do circuíto a nivel de micróns.

## Historia 
Empregando un proceso de daguerrotipo, John Benjamin Dancer foi un dos primeiros en producir microfotografías, en 1839. Dancer conseguiu unha proporción de redución de 160:1, e perfeccionou os seus procedementos de redución co proceso do colodión húmido, de Frederick Scott Archer, desenvolvido en 1850-1851, pero desaproveitou o seu traballo de décadas de microfotografías como un pasatempo persoal, e non documentou os seus procedementos. A idea de que a microfotografía sería tan só unha novidade curiosa era unha opinión compartida polo *Dictionary of Photography*, de 1858, que bautizou o proceso como "unha cousa insignificante e infantil."

## Microfilme e microfichas 
Despois da segunda guerra mundial, xurdiron aplicacións importantes da microfotografía: as microfichas, tamén chamadas *microfilmes*, e distintos soportes con finalidades de arquivo e documentación, pero con moita menos redución (unha microficha ten un diámetro de 1&nbsp;cm, comparado con 1&nbsp;mm de diámetro dunha fotomicrografia de Dagron). Desafortunadamente, o desenvolvemento das técnicas dixitais de arquivo fixo que esta tecnoloxía se atope nun desuso cada vez maior.

## Notas
Luís Gustavo Ledes

**Luís Gustavo Ledes Evangelista dos Santos**, coñecido coma **Luís Gustavo** ou **Gus Ledes**, nado o 28 de setembro de 1992 en Braga é un futbolista portugués que xoga na demarcación de centrocampista para o AEK Larnaca.

## Traxectoria 
O 22 de decembro de 2015 anunciouse a súa fichaxe polo Celta de Vigo B. O 10 de xullo de 2017 asinou un contrato co CF Reus Deportiu da Segunda División Española.

## Notas 
## Véxase tamén
Conan o bárbaro

**Conan o bárbaro** (tamén chamado **Conan o Cimmerio** ou **Conan de Cimmeria**) é un personaxe de ficción creado en 1932 polo escritor Robert E. Howard para unha serie de relatos destinados á revista de relatos *pulp* *Weird Tales.* Conan é un personaxe arquetípico, o máis famoso representante no seu xénero, a así chamada espada e bruxaría, e un clásico da fantasía estadounidense do século XX.

Os seus relatos adoitan ser clasificados dentro da fantasía heroica ou a espada e bruxaría. Dende a súa creación apareceu en libros, banda deseñada, filmes, programas de televisión, videoxogos ou xogos de rol, así como tamén noutros medios. Viviu na ficticia Era Hiboria, unha época fantástica comprendida entre os anos do afundimento de Atlantis —unha illa que Howard ideou baseándose no mito da Atlántida— e os das migracións dos arios.

A editorial compostelá Urco publicou a Biblioteca Conan, composta por 4 volumes coas aventuras do guerreiro. Os textos foron traducidos do inglés ao galego por Tomás González Ahola.

## Notas 
## Véxase tamén 
### Outros artigos 
* Conan o bárbaro (filme)
Zelandia (continente)

[miniatura|Topografía de Zelandia. As liñas que se marcan ao norte, ao nordés e ao suroeste lonxe de [Nova Zelandia non son consideradas parte do continente. Tampouco Australia, Fiji nin Vanuatu.]]
O continente de **Zelandia**, tamén chamado **continente de Nova Zelandia**, é un continente case mergullado, que se afundiu despois de separarse de Australia hai 60-85 millóns de anos e da Antártida hai 130-185 millóns de anos. Acabouse de mergullar hai aproximadamente 23 millóns de anos e a maior parte está afundida (ao redor do 93 %) baixo o océano Pacífico.

Ten unha área de 4 900 000&nbsp;km², é máis grande ca Groenlandia ou a India e máis da metade do tamaño de Australia. É excepcionalmente longo e estreito, desde Nova Caledonia ao norte até máis aló das illas subantárticas de Nova Zelandia polo sur. Nova Zelandia é o anaco máis grande do continente sobre o nivel do mar, seguido de Nova Caledonia.

Este descubrimento foi posible grazas á análise de miles de datos xuntados ao longo de décadas por diferentes expedicións científicas. Os investigadores tamén explicaron que Zelandia é un fragmento do supercontinente de Gondwana, que se separou hai máis de 100 millóns de anos.

O descubrimento de Zelandia ten importantes implicacións tanto para a xeoloxía como para a bioloxía mariña, xa que podería axudar a explicar como se formaron os continentes, e aclarar como se distribúen as diferentes especies animais e vexetais. A pesar de que Zelandia é o máis novo dos continentes, foi unha das últimas partes da Terra en ser descubertas e recoñecidas como tal.

## Notas 
## Véxase tamén 
### Outros artigos 
* Continente 
* Gondwana
* Oceanía
* Panxea
* Supercontinente
Gonzalo Meirás Otero

**Gonzalo Meirás Otero**, coñecido como **Chalín** e **Gonzalo de Amarante**, finado en Ferrol o 11 de novembro de 1968, foi un profesor e xornalista galego.

## Traxectoria 
Profesor de francés na Escola de Máquinas da Armada, e profesor do Instituto de Ferrol, despois foi director do Instituto Feminino de Ferrol. Foi correspondente de *La Voz de Galicia* en Ferrol, colaborou en *Vida Gallega* e foi redactor de *El Correo Gallego*, do que chegou a ser redactor xefe, e *La Noche*. Foi correspondente de *ABC* en Ferrol. Foi presidente da Asociación da Prensa de Ferrol e cronista oficial de Ferrol. Finou en Ferrol o 11 de novembro de 1968.

## Recoñecementos 
En 1952 o concello de Ferrol concedeulle a Medalla de Prata da cidade.

## Notas
Amiloidose

**Amiloidose** é un termo xenérico, empregado para facer referencia a un grupo de doenzas de etioloxía diversa e prognóstico e tratamento variables, cunha característica común: todas elas están causadas polo depósito extracelular dun material, denominado material amiloide. Este material, de natureza proteica, insoluble e resistente á proteólise, foi bautizado por Virchow debido á súa afinidade por colorantes iodados, semellante á do amidón.

Desde o ano 2021, no día 26 de outubro celébrase o Día Mundial da Amiloidose.

## O material amiloide 
dereita|miniatura|250x250px|Representación 3D dunha proteína.
O material amiloide é de orixe proteico, insoluble e resistente á proteólise.

Pode tinguirse con diversas técnicas, como a de hematoxilina-eosina e a tioflavina T, pero a característica máis típica do amiloide é o seu tinguidura con vermello Congo, tras a cal adquire birrefrinxencia verde mazá ó ser exposto á luz polarizada. Estas características relacionadas coa tinguidura débense á estrutura química adquirida polos precursores proteicos que forman o amiloide, independentemente da súa natureza e é, por tanto, común a todos eles.

O material amiloide está formado nun 95% por fibras de amiloide.

Estas fibras de amiloide son polímeros insolubles formados por subunidades proteicas de baixo peso molecular que proveñen de precursores solubles que adquiren unha estrutura secundaria anormal en lámina β-antiparalela. O outro 5% do material amiloide corresponde a factores que, probablemente, contribúen á estabilización das fibras, dos cales os máis importantes son o compoñente sérico P (unha molécula da familia das pentraxinas, moi similar á proteína C reactiva) e proteoglicanos e glicosaminoglicanos, procedentes da matriz extracelular do tecido de depósito.

## Notas
Preeclampsia

A **preeclampsia** é unha complicación médica do embarazo, tamén chamada **toxemia do embarazo**, e asóciase a hipertensión inducida durante o embarazo e a elevados niveis de proteína nos ouriños (proteinuria). Debido a que a preeclampsia se refire a un cadro clínico ou conxunto sintomático, no canto dun factor causal específico, estableceuse que pode haber varias etioloxías para o trastorno. É posible que exista un compoñente na placenta que cause disfunción endotelial nos vasos sanguíneos maternos de mulleres susceptibles. Aínda que o signo máis notorio da enfermidade é unha elevada presión arterial, pode desembocar nunha eclampsia, con dano ó endotelio materno, riles e fígado. O único tratamento é o parto, sendo a indución do parto ou a cesárea os procedementos máis comúns. Pode aparecer até seis semanas posparto. É a complicación do embarazo máis común e perigosa, polo que debe diagnosticarse e tratarse axiña, xa que en casos graves pon en perigo a vida do feto e da nai.
Caracterízase polo aumento da tensión arterial (hipertensión) xunto ó de proteínas nos ouriños (proteinuria), así como edemas nas extremidades.

## Notas
Pobo británico

Os **británicos** son os cidadáns do Reino Unido, dos Territorios Británicos de Ultramar das dependencias da Coroa e os seus descendentes. A lei nacional británica é a que goberna ás persoas de cidadanía e nacionalidade británica, que pode ser adquirida, por exemplo, por ser descendente de británico. Cando o termo é usado nun contexto histórico pode refererirse ós britanos celtas, os habitantes indíxenas de Gran Bretaña e Bretaña, cuxos superviventes son os modernos pobos galés, córnico e bretón. en 1707 cando xurdiu o sentido de identidade nacional británica. A noción británica forxouse durante as guerras napoleónicas entre o Reino Unido e o Primeiro Imperio Francés, e desenvolveuse durante a época vitoriana. A complexa historia de formación do Reino Unido creou un "sentido particular de nacionalidade e pertenza" en Gran Bretaña e Irlanda; Por mor das duradeiras divisións etnosectarias, a identidade británica en Irlanda do Norte é controvertida, pero é mantida firmemente polo sector unionista da sociedade.

Os británicos modernos son descendentes de diversos grupos étnicos que se asentaron nas Illas Británicas antes do século XI: poboacións prehistóricas, britanos, romanos, anglosaxóns, nórdicos e normandos. A progresiva unificación política das Illas Británicas facilitou o intercambio migratorio, cultural e lingüístico, ademais dos matrimonios mixtos entre ingleses, escoceses e galeses durante a Idade Media, a Idade Moderna e posterior. Dende 1922 produciuse un proceso de inmigración cara ó Reino Unido por xente procedente da República de Irlanda, da Commonwealth, da Europa continental e doutros lugares. Eles e os seus descendentes son maioritariamente británicos, e manteñen unha identidade británica, dobre o dual ou múltiple.

Os británicos son unha sociedade diversa, multinacional e multicultural, con "fortes acentos, expresións e identidades rexionais". A estrutura social do Reino Unido cambiou radicalmente dende o século XIX, cun declive da relixiosidade, un crecemento da clase media, e a partir da década de 1950, un incremento da diversidade étnica. A poboación do Reino Unido rolda os 62,5 millóns, cunha diáspora de 140 millóns concentrada en Australia, o Canadá, Suráfrica, Hong Kong, Nova Zelandia, os Estados Unidos de América, Irlanda, Francia e España.

## Notas
Aishwarya Rai

**Aishwarya Rai**, nada o 1 de novembro de 1973, é unha modelo, actriz e produtora cinematográfica india. Gañadora de Miss World en 1994, seguiu logo unha carreira de actriz converténdose nunha das actrices máis afamadas do Bollywood actuando en filmes tan coñecidos na India como *Mohabbatein* (2000), *Devdas* (2002), *The Last Legion* (2007), *Jodhaa Akbar* (2008) e *The Pink Panther 2* (2010).

## Véxase tamén 
### Ligazóns externas 
*
Ramón Marcote

**Ramón Marcote Miñarzo**, nado en Sardiñeiro de Abaixo (Fisterra) o 31 de marzo de 1880 e finado na Habana o 6 de xullo de 1955, foi un escritor e xornalista galego.

## Traxectoria 
Emigrou a Cuba en 1898. Durante os primeiros sete anos na emigración traballou nunha tenda de víveres e compaxinou o traballo coa asistencia ás clases do Plantel Concepción Arenal do Centro Galego. En 1905 converteuse en bibliotecario do Centro Galego da Habana, desempeñou o posto durante máis de 50 anos. Foi membro fundador da sociedade Hijos del Partido de Corcubión da Habana.

Vinculado ás Irmandades da Fala, en 1920 publicou unha serie de artigos na revista *Galicia*, agrupados despois no libro *Colón pontevedrés*. Tamén publicou en 1925 unha *Historia de Galicia (Compendio)*. A súa obra *Contra España, no (mito no, y si realidad)* foi premiada na Exposición Iberoamericana celebrada en Sevilla en 1929. Foi presidente do Comité Pro Colón Español da Habana, correspondente en Cuba de *El Ideal Gallego*, e colaborou en *Cultura Gallega* e *Vida Gallega*.

## Notas 
## Véxase tamén 
### Ligazóns externas 
*
Paleosuchus

***Paleosuchus*** é un xénero de réptiles da familia Alligatoridae. Está integrado por dúas especies, que habitan nos trópicos de Suramérica. Reciben o nome de caimáns ananos, porque son as especies de menor lonxitude dentro da orde Crocodilia.
[miniatura|esquerda|260px|*[Paleosuchus trigonatus* no río Anaxiqui, Amazonas, Brasil.]]

## Alimentación 
Aliméntanse de peixes, réptiles, aves e pequenos mamíferos.

## Taxonomía 
Este xénero foi descrito orixinalmente polo naturalista e zoólogo inglés John Edward Gray no ano 1862.

### Especies 
Este xénero comprende dúas especies:

* *Paleosuchus trigonatus* (Schneider, 1801) - O **caimán almiscreiro do Brasil**. Distribúese na cunca do Amazonas, desde Colombia e Ecuador ata o norte de Bolivia polo sur, as Güianas e a desembocadura do río Amazonas cara ao leste.
* *Paleosuchus palpebrosus* (Cuvier, 1807) - O **caimán almiscreiro común**. Distribúese nas cuncas do Amazonas, do río São Francisco e do Río da Prata. Contan con poboacións desta especie: Bolivia, Brasil, Colombia, Ecuador, Güiana, Paraguai, Perú, Suriname e Venezuela. Na súa idade adulta, os machos alcanzan 1,6&nbsp;metros de lonxitude e as femias 1,2&nbsp;metros, polo que son os crocodilianos máis pequenos.
[miniatura|260px|*[Paleosuchus palpebrosus*.]]

## Mapas de distribución 
## Notas 
## Véxase tamén 
### Outros artigos 
* Crocodilo anano
Forame de Panizza

[miniatura|320px|Diagrama esquemático da situación do forame de Panizza e da circulación do sangue cando o animal está respirando normalmente e cando está mergullado.) é un burato ou estreita canle que se encontra no [corazón dos crocodilianos, que conecta os arcos aórticos esquerdo e dereito pouco antes de que saian do ventrículo.

Os crocodilianos teñen dous ventrículos completamente separados, o ventrículo dereito énchese de sangue desoxixenado procedente da circulación sistémica, que vén do corpo, e o ventrículo esquerdo de sangue oxixenado procedente da circulación pulmonar, que vén dos pulmóns. Nesta separación dos ventrículos diferéncianse doutros réptiles e parécense máis ás aves e mamíferos. Do ventrículo dereito saen dous vasos, o arco aórtico (ou sistémico) esquerdo e a arteria pulmonar. O sangue do ventrículo dereito vai aos pulmóns pola arteria pulmonar, como en mamíferos e aves. Do ventrículo esquerdo sae o arco aórtico (sistémico) dereito.

Cando se contraen os ventrículos o sangue entra nos vasos que ofrecen menor resistencia. Na respiración normal, o sangue oxixenado entra no arco aórtico dereito, pero tamén, a través do forame de Panizza, no arco aórtico esquerdo. En consecuencia, polos dous arcos aórticos sae sangue oxixenado en dirección aos tecidos sistémicos, mentres que pola arteria pulmonar sae sangue non osixenado en dirección aos pulmóns. Cando o animal está mergullado (en apnea) a circulación cambia, xa que a maior constrición dos vasos pulmonares e o peche parcial dun esfínter situado na base da arteria pulmonar fan que o sangue do ventrículo dereito saia polo arco aórtico esquerdo sen pasar polo circuíto pulmonar. Por tanto, o sangue do ventrículo dereito pasa desta maneira á circulación sistémica. Isto mellora a eficacia do rego sanguíneo cando non hai aire para respirar.

Porén, algunhas especies de crocodilianos teñen esfínteres reguladores que impiden un fluxo non desexado de sangue a través do forame de Panizza durante períodos en que o animal non está mergullado, pero nos que respira intermitentemente. Así o sangue só vai aos pulmóns cando o animal está respirando.

## Notas 
## Véxase tamén 
### Bibliografía 
* 
*
Skylab 2

**Skylab 2** foi a primeira misión tripulada cara a estación espacial Skylab. Foi lanzada o 25 de maio de 1973 mediante un foguete Saturno IB desde o Centro Espacial de Cabo Cañaveral.

## Características 
Durante o lanzamento a estación espacial Skylab perdeu un dos escudos antimeteoritos, un dos paneis solares e os restos do estrago bloquearon o desplegue do panel solar principal restante. Unha vez en órbita a estación tivo que funcionar en base ao panel solar do telescopio Apolo e soportar altas temperaturas no seu interior debido á falta do panel antimeteoritos que puxeron en risco o seu funcionamento. Como resultado, o primeiro voo tripulado cara a estación, a misión Skylab 2, pospúxose dez días para avaliar os danos, estudar como reparalos e adestrar aos tres astronautas da misión para levar a cabo as reparacións.

Skylab 2 consistiu nunha nave Apolo modificada e tripulada por Charles Conrad, Joseph Peter Kerwin e Paul Joseph Weitz e lanzada mediante un foguete Saturno IB. A misión engalou o 25 de maio de 1973 e atopouse coa estación unhas horas despois. A tripulación informou do estado da mesma tal como a veían mentres a nave Apolo se movía arredor para examinar os danos. A nave acoplouse á estación para planificar os seguintes movementos. A tripulación entrou na estación o día seguinte e fixo unha EVA para despregar un parasol no exterior e cubrir a zona na que faltaba o panel antimeteoritos, co que a temperatura no interior comezou a baixar. Os astronautas non conseguiron despregar o panel solar principal restante ata o 7 de xuño, deixando a estación en condicións adecuadas para traballar no seu interior e facer os experimentos e actividades planificados.

A misión Skylab 2 finalizou o 22 de xuño de 1973 cando o módulo de mando cos tres astronautas nos seu interior amarou no océano Pacífico. Os astronautas foron recollidos polo buque USS Ticonderoga e devoltos sans e salvos a terra.

## Véxase tamén 
### Outros artigos 
*Saturno IB
*Skylab
*Skylab 3
*Skylab 4

## Notas
Age of Empires III: The WarChiefs

:*Para a serie de videoxogos, vexa Age of Empires*.

***Age of Empires III: The WarChiefs*** é o primeiro pack de expansión do videoxogo de estratexia en tempo real *Age of Empires III*. O deseñador do xogo foi Bruce Shelley. Foi estreado o 17 de outubro de 2006 nos Estados Unidos. Foi comercializado xunto co xogo completo de *Age of Empires III* nunha edición especial chamada *Age of Empires III Gold Edition* o 23 de outubro de 2007. A versión para Mac foi adaptada, desenvolvida e distribuída por Destineer, de MacSoft. O xogo completo para Mac foi lanzado o 12 de xuño de 2007 nos Estados Unidos. Esta expansión foi seguida por unha segunda chamada *Age of Empires III: The Asian Dynasties*.

## Notas 
## Véxase tamén
### Ligazóns externas
*Páxina oficial do xogo
Mercedes Vieito

**Mercedes Vieito Bouza**, nada na Habana o 11 de febreiro de 1887 e finada en Cuba en 1960, foi unha mestra e xornalista galega.

## Traxectoria 
Filla de José Vieito Freire e Rosa Bouza Maseda, inmigrantes das Somozas. Exerceu de mestra e creou a súa escola "La Aurora" no barrio de Luyanó para o ensino primario. Publicou os seus primeiros artigos en 1903 na revista *Galicia*, na sección "Rápidas", baixo o pseudónimo de **Zoraida**, que mantivo até 1905. Seguiu colaborando en *Galicia*, *Galicia en América*, *Heraldo de Galicia* e *Eco de Galicia*, da que foi directora de 1934 até o seu peche en 1936. Participou na sociedade La Aurora de Somozas. Visitou Galicia en 1924.

## Vida persoal 
Casou en 1918 con José López López, das Somozas, co que tivo 4 fillos.

## Véxase tamén 
### Bibliografía 
* 
* 
* 

### Ligazóns externas 
* "Mercedes Vieito. Mestra, xornalista e amante da xustiza social"  Álbum de Mulleres.